
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Ερεσσού αρ. 69 στα Εξάρχεια, φερομένου ως ιδιοκτησία 
Εριθέλγης Μαρίας Τσαντήλα και καθορισμός ειδικών όρων και 

περιορισμών δόμησης. 1 

Χαρακτηρισμός ως διατηρητέων πέντε (5) κτιρίων που βρίσκονται 
στην πόλη της Λειβαδιάς του Ν, Βοιωτίας επί των οδών 1. 
Ελευθ. Βενιζέλου αρ, 20, 2. Ελευθ. Βενιζέλου αρ. 25, 3. Ελευθ. 
Βενιζέλου (2ο Δημοτικό Σχολείο), 4. Ελευθ. Βενιζέλου αρ. 27, 

5. Ελευθ. Βενιζέλου αρ. 29 και Αθ. Τσόγκα και καθορισμός ει¬ 


δικών όρων και περιορισμών δόμησης. 2 

Τροποποίηση του ρυμοτομικού σχεδίου του Δήμου Ηλιούπολης. 3 
Τροποποίηση του ρυμοτομικού σχεδίου Δήμου Ηλιούπολης με το 
χαρακτηρισμό χώρου ΚΑΠΗ στο Ο.Τ. 510 και χώρου παιδικού 

σταθμού στο Ο.Τ. 293. 4 

Έγκριση τοπικού ρυμοτομικού σχεδίου στην εκτός σχεδίου περιοχή 
της Κοινότητας Νέας Περάμου με τον καθορισμό χώρου σχο¬ 
λείου .και.καθορισμός.όρων. και περιορισμών, δόμησης. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 48041/3404 (1) 

Χαρακτηρισμός ως διατηρητέου του κτιρίου που βρίσκεται επί της οδού 
Ερεσσού αρ. 69 στα Εξάρχεια, φερομένου ως ιδιοκτησία Εριθέλγης 
Μαρίας Τσαντήλα και καθορισμός ειδικών όρων και περιορισμών 
δόμησης. 

Ο Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και I Ιεριβάλλοντος (ΦΕΚ 767/Β/83) και ειδικότερα το άρθρο 5, όπως 


τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1570/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος Χωροταξίας και Δημοσίων Έργων (ΦΕΚ 482/Δ/87). 

4. Την από 22.5.87 αιτιολογική έκθεση της Διεύθυνση Παραδο¬ 
σιακών Οικισμών και Περιβάλλοντος (Γ7). 

5. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στην Δ/νση Παραδοσιακών Οικισμών και Περιβάλλοντος (Γ7) τυχόν 
αντιρρήσεις της Εριθέλγης Μαρίας Τσαντήλα, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Ερεσσού αρ. 69 στα Εξάρχεια, φερόμενο ως ιδιοκτησία Εριθέγλης 
Μαρίας Τσαντήλα, όπως φαίνεται σημειωμένο στο σχετικό πρωτότυπο 
τοπογραφικό διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Πολεοδομικών Εφαρμογών με την υπ’ αρ. 
48041/1987 πράξη του και που συνοπτικό του αντίτυπο δημοσιεύεται 
με την παρούσα απόφαση γιατί πρόκειται για κτίριο με ιδιαίτερο αρχιτε¬ 
κτονικό και μορφολογικό ενδιαφέρον. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών, περιορισμένων διαστάσεων που υποδηλώνουν τυχόν 
χρήσεις του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη. δημοσίευσή της 
στην Εφημερίδα της Κυβερνήσεως. 

Αθήνα, 22 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7751 


Αριθ. οιχ. 48042/3405 (2> 

Χαρακτηρισμός ως διατηρητέων πέντε (5) κτιρίων που βρίσκονται στην 
πόλη της Λειβαδιάς του Ν. Βοιωτίας επί των οδών 1. Ελευθ. Βενι- 
ζέλου αρ. 20, 2. Ελευθ. Βενίζέλου αρ. 25, 3. Ελευθ. Βενιζέλου (2ο 
Δημοτικό Σχολείο), 4. Ελευθ. Βενιζέλου αρ. 27, 5. Ελευθ. Βενιζέλου 
αρ. 29 και Αθ. Τσόγκα και καθορισμός ειδικών όρων και περιρισμών 
δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1570/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος Χωροταξίας και Δημοσίων Έργων (ΦΕΚ 482/Δ/87). 

4. Την από 27.11.1986 αιτιολογική έκθεση και την από 9.7.1987 
εισήγηση της Διεύθυνσης Παραδοσιακών Οικισμών και Περιβάλλοντος 
(Γ7). 

5. Την από 27.1.1987 απάντηση του Παναγιώτη Αιάκου και την 
παρέλευση της προθεσμίας που ορίζεται από τις διατάξεις του άρθρου 4 
παρ. 2 του Ν. 1577/85 (ΦΕΚ 210/Α/85) χωρίς να περιέλθουν στην 
Δ/νση Παραδοσιακών Οικισμών και Περιβάλλοντος (Γ7) τυχόν αντιρ¬ 
ρήσεις των λοιπών ενδιαφερομένων, αποφασίζουμε: 

1. Χαρακτηρίζοναι ως διατηρητέα πέντε (5) κτίρια που βρίσκονται 
στην πόλη της Λειβαδιάς του Ν. Βοιωτίας επί των οδών: 

1. Ελευθ. Βενιζέλου αρ. 20, φερόμενο ως ιδιοκτησία Σπυρίδωνα Δη- 
μητρακόπουλου, 

2. Ελευθ. Βενιζέλου αρ. 25, φερόμενο ως ιδιοκτησία Νικ. Ξηρο- 
γιάννη, Ευφροσύνης Ξηρογιάννη, κληρονόμων Γ. Παπανικολάου, 

° 3. Ελευθ. Βενιζέλου. 2ο Δημ. Σχολείο, φερόμενο ως ιδιοκτησία του 
Ελληνικού Δημοσίου, 

4. Ελευθ. Βενιζέλου αρ. 27, φερόμενο ως ιδιοκτησία Π. Κόκκινου, Α. 
Μπολοβίνη, Φ. Μπούρα, Η. Γέρου, 

5. Ελευθ. Βενιζέλου αρ. 29, και Αθ. Τσόγκα, φερόμενο ως ιδιοκτησία 
Παναγιώτη Αιάκου, 

όπως φαίνονται σημειωμένα στο σχετικό πρωτότυπο τοπογραφικό διά¬ 


γραμμα σε κλίμακα: 1:2000 που θεωρήθηκε από τον Προϊστάμενο της 
Δ/νσης Πολεοδομικών Εφαρμογών με την υπ’ ,αρ. 48042/1987 
πράξη του και που συνοπτικό του αντίτυπο δημοσιεύεται με την πα¬ 
ρούσα απόφαση γιατί πρόκειται για οιξιόλογα κτίρια με ιδιαίτερο αρχιτε¬ 
κτονικό και μορφολογικό ενδιαφέρον. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα πάσης φύσης υπάρχοντα προσκτίσματα που αλλοιώνουν το αρ¬ 
χικό κτίριο και μπορούν να αφαιρεθούν μετά από έγκριση της Επι¬ 
τροπής Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοαμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέρσντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας τους. 

5. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στα χαρακτηριζόμενα ως διατηρητέα κτίρια. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στις προθήκες 
έχουν χρώμα λτ/·ν ή κίτρινο, σταθερό και συνεχές και αποτελούνται 
από μεμονωμένα στοιχεία γράμματα, αριθμούς 

6. Στο χαρακτηριζόμενο ως διατηρητέο κτίριο επί των οδών Ελευθ. 

Βενιζέλου αρ. 29 και Αθ. Τσόγκα επιτρέπεται η προσθήκη καθ’ ύψος 
ενός ορόψου που θα ακολουθεί την αυτή μορφολογία και ρυθμολογία του 
διατηρητέου κτιρίου και θα επικαλυφθεί με κεραμοσκεπή στέγη μετά 
από έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 1 

7. Για οποιαδήποτε επέμβαση στο εξωτερικό ή εσωτερικό των διατη¬ 
ρητέων κτιρίων, καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 22 Ιουλίου 1987 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 19542/311 (4) 

Τροποποίηση του ρυμοτομικού σχεδίου Δήμου Ηλιούπολης με το χαρα¬ 
κτηρισμό χώρου ΚΑΠΗ στο Ο.Τ. 510 και χώρου παιδικού σταθμού 

στο Ο.Τ. 293. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του ν.δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3, 
9, 29 και 70. 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 7 και 8. 

3. Τις διατάξεις του Ν. 947/1979 (169/Α) και ειδικότερα το άρθρο 
του 62 (παρ. 1). 

4. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/Ν. Δ/γμα (ΦΕΚ 
220/Α) και με την παράγρ. 3 του άρθρου 34 του Ν. 1577/85 (ΦΕΚ 
210/Α). 

5. Τις διατάξεις του υπ’ αριθμ. 183/85 Π. Δ/τος (ΦΕΚ 70/Α) και 
ειδικότερα το άρθρο 2. 


6. Την υπ’ αρ. 384/85 απόφαση του Δημοτικού Συμβουλίου. 

7. Την υπ’ αρ. 10/1987 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος της Νομαρχίας Αθηνών της 21ης 
συνεδρίασης στις 19.6.1987, αποφασίζουμε: 

1. Εγκρίνεται η τροποποίηση του ρυμοτομικού σχεδίου του Δήμου 
Ηλιούπολης με τον χαρακτηρισμό οικοπεδικής έκτασης με στοιχεία 
ΑΒΓΔΕ στη συμβολή των δρόμων Ιάσωνος και Αμερικής, Ο.Τ. 510, 
σαν χώρο για την δημιουργία ΚΑΠΗ και της οικοπεδικής έκτασης με 
στοιχεία ΑΒΓΔ στο δρόμο Ψαρών, Ο.Τ. 293, σαν χώρο για την δη¬ 
μιουργία παιδικού σταθμού, όπως φαίνονται στα διαγράμματα 1:500 
που συνοδεύουν την απόφαση αυτή. 

2. Για τα ανεγειρόμενα κτίρια θα ισχύουν οι όροι δόμησης της περιο- 

χή«· 

3. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Αθήνα, 21 Ιουλίου 1987 
Ο Νομάρχης 
Θ. ΒΓΕΝΟΠΟΤΛΟΣ 



ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΑΘΗΝΩΝ 
δ/ΝΣΗ ΠΟΛΕΟΔΟΜΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 12693/743 (5) 

Έγκριση τοπικού ρυμοτομικού σχεδίου στην εκτός σχεδίου περιοχή της 
Κοινότητας Νέας Περάμου με τον καθορισμό χώρου σχολείου και 
καθορισμός όρων και περιορισμών δόμησης. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α') και ειδικότερα το 
άρθρο 26 όπως αντικαταστάθηκε με την παρ. 13 του άρθρου 8 του Ν. 
1512/85 (ΦΕΚ. 4/Α). 

2. Τις διατάξεις του Ν. Δ/τοςτης 17.7.23 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Α.Ν. 314/68 (ΦΕΚ. 47/Α') όπως μεταγενέ¬ 
στερα τροποποιήθηκαν και συμπληρώθηκαν με το υπ’ αρ. 1018/71 Ν. 
Δ/γμα (ΦΕΚ. 220/Α’) και με την παρ. 3 του άρθρου 34 του Ν. 
1577/85 (ΦΕΚ 210/Α). 

4. Τις διατάξεις του Ν. 1577/85 (ΦΕΚ. 210/Α). 

5. Τις διατάξεις του υπ’ αριθ. 183/86 Π. Δ/τος (ΦΕΚ. 70/Α'). 

6. Τις υπ’ αρ. 81/84 και 97/84 γνωμοδοτήσεις του Κοινοτικού 
Συμβουλίου Νέας Περάμου. 


7. Την υπ’ αρ. 24/87 (θέμα 12ο) γνωμοδότηση του Συμβουλίου 
Χ.Ο.Π. Νομού Δυτ. Αττικής, αποφασίζουμε: 

ΑΡΘΡΟ 1 α) Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή Κοινότητας Νέας Περάμου με τον καθορισμό του με τα 
στοιχεία ΕΖΗΘΙΚΛΕ χώρου, σε χώρο σχολείου όπως φαίνεται το σχε¬ 
τικό πρωτότυπο σχεδιάγραμμα σε κλίμακα 1:5000 που έχει θεωρηθεί 
από την Δ/ντρια της Δ/νσης Πολεοδομίας Δυτ. Αττικής και που το συ¬ 
νοπτικό του αντίτυπο δημοσιεύεται με αυτή την απόφαση. 

ΑΡΘΡΟ 2. Οι όροι και περιορισμοί δόμησης του με τα στοιχεία ΕΖΗ¬ 
ΘΙΚΛΕ χώρου ορίζονται ως εξής: 

α. Ποσοστό κάλυψης 40% της επιφάνειας του χώρου, 
β. Συντελεστής δόμησης 0.6. 
γ. Ύψος κτιρίου 12 μέτρα, 
δ. Συντελεστής κατ’ όγκο κατά Γ.Ο.Κ. 

ε. Ελάχιστη απόσταση κτιρίου από τα όρια του χώρου 5 μέτρα. 

3. Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Αιγάλεω, 2 Ιουλίου 1987 
Ο Νομάρχης 
Γ. ΑΝΑΝΙΑΔΗΣ 

